

LATVIJAS REPUBLIKA

IZGLĪTĪBAS UN ZINĀTNES MINISTRIJA

**PROFESIONĀLĀS IZGLĪTĪBAS KOMPETENCES CENTRS**

**KULDĪGAS TEHNOLOĢIJU UN TŪRISMA TEHNIKUMS**

Reģ. Nr.90000035711, Liepājas iela 31, Kuldīga, Kuldīgas nov. LV-3301, tālr. 63322570,

tālr./fakss 63324082, e-pasts kuldigasttt@pcabc.lv, [www.kuldigastehnikums.lv](http://www.kuldigastehnikums.lv)

Kuldīgā

 Apstiprināts

 ar 16.03.2020. rīkojumu Nr. 1-8/85

 **ATTĀLINĀTĀ MĀCĪBU PROCESA KĀRTĪBA**

 **PIKC KULDĪGAS TEHNOLOĢIJU UN TŪRISMA TEHNIKUMĀ**

 Izdoti saskaņā ar Ministru kabineta

 12.03.2020.rīkojumu Nr.103,

 “Par ārkāŗtējās situācijas izsludināšanu”;

 Izglītības un zinātnes ministrijas 18.03.2020.

 Dokumentu Nr.4- 9.2e/20/889

1. No š.g. 16.marta līdz 14.aprīlim, vai saskaņā ar Ministru kabineta rīkojumu līdz citam datumam Kuldīgas Tehnoloģiju un tūrisma tehnikumā (KTTT) mācības notiks attālināti.
2. Kārtība nosaka attālinātu mācību īstenošanas procesu KTTT.
3. Audzēkņiem stundas notiks saskaņā ar konkrētās izglītības programmas mācību plānu pēc stundu saraksta, tikai attālināti.
4. Saziņai ar audzēkņiem, vecākiem, aizbildņiem KTTT pedagogi un administrācija izmantos e- saziņas tīklus un platforams *Mykoob, WhatsApp, Moodle, Class flow,* telefonsakarus un tehnikuma mājaslapu [www.kuldigastehnikums.lv](http://www.kuldigastehnikums.lv) .
5. Darbs stundās un sagaidāmā darba rezultāta vērtējums tiek plānots pēc pedagoga norādījumiem, sagatavojot katrai grupai, katrā mācību priekšmetā/modulī konkrētus uzdevumus, norādot pieejamos, nepieciešamos mācību līdzekļus, ņemot vērā mācību programmu, sabalansējot mācību uzdevumu apjomu un izvērtējot, kuras tēmas iespējams apgūt attālināti. Par darbu, sasniegto rezultātu vērtēšanu atbild konkrētā mācību priekšmeta/moduļa pedagogs.
6. Grupu audzinātāji ir atbildīgi par regulāru saziņu ar audzēkņiem, vecākiem/ aizbildņiem, audzēkņu izpratni un iekļaušanos attālinātā mācību procesā un pārzin katra audzēkņa IT nodrošinājuma/ pieejas iespējas.
7. Mācību darbs tiek organizēts šādi:
	1. mācību stundas - elektroniskajā žurnālā Mykoob;
	2. audzēkņiem savlaicīgi zināmi vebināri mācību priekšmetos kopā pa kursiem – matemātikā, u.c. pēc nepieciešamības;
	3. citi rīki - www.uzdevumi.lv, *WhatsApp, Moodle* , *Class flow*, u.c.) - pēc pedagoga ieskatiem;
	4. KTTT biblioteka klātienē pieejama ceturtdienās pulksten 08.00 – 13.00;
	5. Koka izstrādājumu dizaina programmas 4.kursa audzēkņi kvalifikācijas darbus gatavo KTTT darbnīcā saskaņā ar darbnīcas vadītāja sastādītu darba grafiku, iesniedzot personīgu apliecinājumu par veselību;
	6. Citu programmu Kvalifikācijas praksi audzēkņi turpina pildīt uzņēmumos, kamēr to pieļauj uzņēmums;
	7. Uzņēmumam pārtraucot darbību, audzēkņi sazinās ar direktores vietnieku praktiskajā mācībā un grupas audzinātāju, lai nodrošinātu kvalifikācijas prakses turpināšanu citā apmācības veidā;
	8. KTTT nodrošina dežurējošas dienesta viesnīcas pieejamību kvalifikācijas prakses laikā, ievērojot profilkases pasākumus.
8. Ja nav iespējams atvērt *Mykoob* sistēmu pārslodzes dēļ, sazināties ar pedagogu telefoniski.
9. Audzēkņiem ievērot pedagogu noteiktos uzdevumu izpildes termiņus un regulāri atbildēt saziņas līdzekļos.
10. Ja pedagogs ir saņemis uzdotā atbildi no audzēkņa, tas ir apliecinājums audzēkņa dalībai mācību stundā.
11. Pedagogs dokumentē audzēkņu sasniegtos rezultātus ar novērtējumu ballēs *Mykoob* žurnālā. Ne mazāk kā viens vērtējums tiek izlikts četrās mācību stundās.
12. Stipendiju noteikšanas kārtība netiek grozīta.
13. Audzēknim nekavējoties ziņot grupas audzinātājam:

11.1. ja slimības vai citu objektīvu iemeslu dēļ nevar piedalīties attālinātajā mācību procesā;

* 1. ja nav pieejama datortehnika vai interneta pieslēgums;
	2. ja nespēj izsekot attālinātam mācību procesam vai mācību stundas gaitai.
1. Attālināto mācību laikā , ievērojot piesardzības un profilkases pasākumus un attālumus starp personām , katru darba dienu pulksten 08.00 -16.00 strādā KTTT informācijas centrs, direktore, administrācija, grāmatvedība, darbinieki.
2. Attālināto mācību laikā ieeja svešām personām KTTT ir slēgta.
3. Neskaidrību gadījumos KTTT pedagogi, administrācija, informācijas centrs ir pieejami:

Informācijas centrs - 25631181

Direktore - 26385208

Direktores vietniece mācību darbā - 26419511

Direktores vietniece praktiskajā mācībā – 27725342

Direktores vietniece audzināšanas un sociālajā darbā - 25602572